Podľa návrhu vnútroštátneho práva Spojeného kráľovstva, ktoré zahŕňa EMIR, by boli zachované pravidlá týkajúce sa používania postupov zmierňovania rizika potrebných pre transakcie s derivátmi OTC nezúčtovávané centrálne vrátane pravidiel o včasnom potvrdení obchodov, zosúladení portfólia a postupov pre riešenie sporov.

Podľa návrhu vnútroštátneho práva Spojeného kráľovstva, ktoré zahŕňa EMIR, by sa povinnosť ohlásiť všetky transakcie s OTC derivátmi zachovala vrátane pravidiel určujúcich protistranu, ktorá má povinnosť ohlásiť transakciu, a informácie, ktoré treba ohlásiť.

Podľa návrhu vnútroštátneho práva Spojeného kráľovstva, ktoré zahŕňa nariadenie EMIR, by povinnosť zúčtovať transakcie s OTC derivátmi bola zachovaná. Zúčtovacia povinnosť by sa v zásade vzťahovala na všetky transakcie s OTC derivátmi s podobnými výnimkami, ako sú výnimky použiteľné podľa EMIR.

Do vystúpenia Spojeného kráľovstva z Únie je nariadenie EMIR vrátane jeho ustanovení o povinnostiach zúčtovania a ohlasovania a postupov zmierňovania rizika priamo použiteľné v Spojenom kráľovstve. V rámci zákona o vystúpení z Európskej únie z roku 2018 Spojené kráľovstvo 26. júna 2018 začlenilo ustanovenia EMIR do svojho vnútroštátneho práva, pričom toto právo nadobudne účinnosť dňom vystúpenia Spojeného kráľovstva z Únie. S cieľom riešiť chyby alebo nedostatky vyplývajúce zo začlenenia nariadenia EMIR do vnútroštátneho práva Spojeného kráľovstva, Spojené kráľovstvo zmení, alebo už zmenilo zákon o finančných službách a trhoch z roku 2000 („FSMA“) a vnútroštátne právo Spojeného kráľovstva, ktoré zahŕňa nariadenie EMIR, napr. prevedenie povinností a úloh prenesených na Komisiu alebo Európsky orgán pre cenné papiere a trhy („ESMA“) na Ministerstvo financií alebo iné orgány Spojeného kráľovstva. Posúdenie v tejto správe vychádza z tohto právneho rámca.

Podnetom pre toto posúdenie bolo oznámenie Spojeného kráľovstva z 29. marca 2017 o jeho úmysle vystúpiť z Únie podľa článku 50 Zmluvy o Európskej únii. Keď sa právo Únie prestane uplatňovať na Spojené kráľovstvo a v Spojenom kráľovstve, výnimka pre centrálne banky a verejné orgány Únie poverené riadením verejného dlhu alebo intervenciou v súvislosti s riadením tohto dlhu v článku 1 ods. 4 písm. a) nariadenia EMIR by sa už nevzťahovala na centrálnu banku alebo orgány Spojeného kráľovstva pre riadenie verejného dlhu.

Druhé preskúmanie sa týkalo právnych rámcov Austrálie, Kanady, Hongkongu, Mexika, Singapuru a Švajčiarska a v roku 2017 sa v ňom dospelo k záveru, že všetky tieto jurisdikcie splnili podmienky pre centrálne banky, a verejné orgány zodpovedné za riadenie verejného dlhu v týchto jurisdikciách sa majú doplniť do zoznamu subjektov v článku 1 ods. 4 EMIR, ktorým bola udelená výnimka.

Prvé preskúmanie sa týkalo právnych rámcov v Japonsku, Švajčiarsku, Spojených štátoch amerických, Austrálii, Kanade a Hongkongu a v roku 2013 sa v ňom dospelo k záveru, že Japonsko a Spojené štáty americké splnili podmienky pre centrálne banky, a verejné orgány zodpovedné za riadenie verejného dlhu v týchto dvoch jurisdikciách sa majú doplniť do zoznamu subjektov v článku 1 ods. 4 EMIR, ktorým bola udelená výnimka.

5.Medzinárodné zaobchádzanie s centrálnymi bankami a orgánmi riadiacimi verejný dlh

Zúčtovacia povinnosť

Podľa návrhu vnútroštátneho práva Spojeného kráľovstva, ktoré zahŕňa EMIR, by Spojené kráľovstvo a niektoré zahraničné centrálne banky a iné verejné orgány poverené riadením verejného dlhu alebo intervenciou v súvislosti s riadením tohto dlhu boli oslobodené od uplatňovania zúčtovacej povinnosti. Ministerstvo financií by túto výnimku mohlo nariadením rozšíriť na ďalšie zahraničné jurisdikcie. Okrem toho by sa výnimka zo zúčtovacej povinnosti vzťahovala na Banku pre medzinárodné zúčtovanie a niektoré multilaterálne rozvojové banky a iné subjekty verejného sektora vlastnené ústrednými orgánmi štátnej správy.

Ohlasovacia povinnosť

Pokiaľ ide o zúčtovaciu povinnosť, Spojené kráľovstvo plánuje oslobodiť od uplatňovania ohlasovacej povinnosti svoju centrálnu banku a niektoré zahraničné centrálne banky a iné verejné orgány poverené riadením verejného dlhu alebo intervenciou v súvislosti s riadením tohto dlhu. Výnimka by sa mohla rozšíriť na ďalšie zahraničné jurisdikcie. Okrem toho by sa výnimka z ohlasovacej povinnosti vzťahovala na Banku pre medzinárodné zúčtovanie.

Postupy zmierňovania rizika

Podľa návrhu vnútroštátneho práva Spojeného kráľovstva, ktoré zahŕňa nariadenie EMIR, by Centrálna banka Spojeného kráľovstva a niektoré zahraničné centrálne banky a iné verejné orgány poverené riadením verejného dlhu alebo intervenciou v súvislosti s riadením tohto dlhu boli oslobodené od povinnosti uplatňovať postupy zmierňovania rizika na nezúčtované transakcie s OTC derivátmi. Ministerstvo financií by túto výnimku mohlo nariadením rozšíriť na ďalšie zahraničné jurisdikcie. Výnimka by sa vzťahovala aj na Banku pre medzinárodné zúčtovanie a na niektoré multilaterálne rozvojové banky a iné subjekty verejného sektora vlastnené ústrednými orgánmi štátnej správy.

6.Záver

Legislatívny rámec, ktorým sa vykonávajú reformy OTC derivátov a ktorý bol dohodnutý v Pittsburgu v roku 2009, bude v Spojenom kráľovstve zavedený po jeho vystúpení z Únie, ak ohlásená legislatíva nadobudne účinnosť. Návrh vnútroštátneho legislatívneho rámca Spojeného kráľovstva, ktoré zahŕňa nariadenie EMIR, oslobodí Centrálnu banku Spojeného kráľovstva a niektoré centrálne banky a verejné orgány tretích krajín poverené riadením verejného dlhu alebo zasahujúce do verejného dlhu od zúčtovacích a ohlasovacích povinností a od povinnosti uplatňovať postupy zmierňovania rizika. Návrh právneho rámca Spojeného kráľovstva obsahuje aj ustanovenia, ktoré umožňujú rozšírenie výnimky na centrálne banky a orgány cudzích krajín zodpovedné za riadenie verejného dlhu.

Doplnenie centrálnej banky a orgánov Spojeného kráľovstva zodpovedných za riadenie verejného dlhu do zoznamu subjektov, ktorým bola udelená výnimka z rozsahu pôsobnosti nariadenia EMIR, oslobodí ich menové povinnosti z rozsahu pôsobnosti nariadenia EMIR a podporí rovnaké podmienky pri uplatňovaní reforiem nariadenia EMIR, pokiaľ ide o transakcie s centrálnymi bankami medzi jednotlivými jurisdikciami. Prispeje to aj k väčšiemu medzinárodnému súladu a jednotnosti.

Komisia preto dospela k záveru, že článok 1 ods. 4 nariadenia EMIR by sa mal zmeniť tak, aby sa rozsah pôsobnosti nariadenia EMIR nevzťahoval na centrálnu banku a iné verejné orgány Spojeného kráľovstva poverené riadením verejného dlhu alebo intervenciou v súvislosti s riadením tohto dlhu.

Porovnávacia analýza v tejto správe nie je vyčerpávajúca. Vychádza z vnútroštátneho práva Spojeného kráľovstva, ktoré zahŕňa nariadenie EMIR, ktorého jednotlivé časti ešte nie sú plne prijaté.

Komisia bude aj naďalej pravidelne preskúmavať medzinárodné zaobchádzanie s centrálnymi bankami a verejnými orgánmi, pokiaľ ide o OTC deriváty v tretích krajinách, vrátane tretích krajín uvedených v zozname v článku 1 ods. 4 nariadenia EMIR. Tento zoznam oslobodených subjektov možno aktualizovať vzhľadom na vývoj regulačných mechanizmov v tretích krajinách a po zohľadnení akýchkoľvek nových relevantných zdrojov informácií. Takéto prehodnotenie by mohlo viesť aj k odstráneniu tretích krajín zo zoznamu oslobodených subjektov.